Kansalleni (Färm)
Kotiseutuni kunnaita kiittelin vain,
 Joihin lapsena rakastuin.
 Työllä raskaalla niukan leipäni sain,
 Niin ajassa vanhennuin.

 Kotiseutuni kaunihit kunnahat
 Joet, järvet kuin ennenkin
 Ne kultana, hopeena hohtavat,
 Vaan näen sen himmeämmin.

 Hyvänsuonti ja sovinto suloinen
 Jää piirteiksi paperiin;
 Vaan »ei» sana, tyly ja lyhkönen,
 Edut eittääpi torpparin.

 Muistu merkkiä, kansani rakenna
 Nykyhetkinä itselles:
 Kun löytänet ihmistuntoa,
 Sitä säilytä suojakses.

Kyösti [K. H. Färm].

Lähde: Työmies 22.6.1901.

K. H. Färm
Runot
Työmies
1901